Javaslat A TANÁCS HATÁROZATA az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás által létrehozott egészségügyi és növény-egészségügyi intézkedésekkel foglalkozó albizottságon, vámügyekkel foglalkozó albizottságon és földrajzi árujelzőkkel foglalkozó albizottságon belül az Unió által az SPS-albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő álláspontról /* COM/2014/0727 final - 2014/0348 (NLE) */





INDOKOLÁS 1. A JAVASLAT HÁTTERE A csatolt javaslat képezi a jogi eszközt az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) által létrehozott egészségügyi és növény-egészségügyi intézkedésekkel foglalkozó albizottságon (a továbbiakban: SPS-albizottság), vámügyekkel foglalkozó albizottságon és a földrajzi árujelzőkkel foglalkozó albizottságon belül az Unió által az SPS-albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő álláspont engedélyezéséhez. A Tanács 2014. június 16-án elfogadta a megállapodásnak az Európai Unió, az Európai Atomenergia-közösség és tagállamaik nevében történő aláírásáról és e megállapodás bizonyos rendelkezéseinek ideiglenes alkalmazásáról szóló határozatát[1], ideértve annak a mélyreható és átfogó szabadkereskedelmi térségre vonatkozó részét is. Ezt követően 2014. június 27-én Brüsszelben, az Európai Tanács ülése alkalmával került sor a megállapodás aláírására. Grúzia 2014. július 18-án megerősítette a megállapodást, és az Európai Unióval párhuzamosan, ugyanabban a hónapban lezárta a szükséges értesítési eljárást. Ennek következtében a megállapodás 431. cikkével összhangban annak (a Grúziával létrejött megállapodás aláírásáról és ideiglenes alkalmazásáról szóló 2014. június 16-i tanácsi határozat 3. cikkében meghatározott) egyes rendelkezéseit 2014. szeptember 1-jétől ideiglenesen alkalmazzák, amíg az uniós tagállamok meg nem erősítik azt. A megállapodás létrehozta az egészségügyi és növény-egészségügyi intézkedésekkel foglalkozó albizottságot, a vámügyekkel foglalkozó albizottságot és a földrajzi árujelzőkkel foglalkozó albizottságot. Ezen albizottságok feladata, hogy nyomon kövessék a megállapodás mélyreható és átfogó szabadkereskedelmi térségre vonatkozó részének végrehajtását, és megoldják az ezzel kapcsolatban felmerülő kérdéseket. Az albizottságoknak el kell fogadniuk saját eljárási szabályzatukat. Az albizottságok első üléseire várhatóan 2015 elején kerül majd sor. Az említett albizottságok eljárási szabályzata – mely e javaslat mellékletét képezi – a Társulási Bizottság eljárási szabályzatán alapul. 2. A TÁRGYALÁSOK EREDMÉNYEI A megállapodás 65. cikke értelmében az SPS-albizottság az első ülésén elfogadja a saját eljárási szabályzatát. Az SPS-albizottság első ülése 2015 elején esedékes. Az első ülésre tekintettel a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezet a Grúziával folytatott tárgyalások eredményeként született meg. A megállapodás 74. cikke létrehozza a vámügyekkel foglalkozó albizottságot, amelynek el kell fogadnia saját eljárási szabályzatát. A vámügyekkel foglalkozó albizottság első ülésére várhatóan 2015 elején kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezet a Grúziával folytatott tárgyalások eredményeként született meg. A megállapodás 179. cikke létrehozza a földrajzi árujelzőkkel foglalkozó albizottságot, amelynek el kell fogadnia saját eljárási szabályzatát. A földrajzi árujelzőkkel foglalkozó albizottság első ülésére várhatóan 2015 elején kerül sor. Következésképpen a szóban forgó albizottság eljárási szabályzatának tervezetére vonatkozó uniós álláspont kidolgozása szükséges. A mellékelt szabályzattervezet a Grúziával folytatott tárgyalások eredményeként született meg. 3. A JAVASLAT JOGI ELEMEI Az Unió tekintetében az Európai Unió és Grúzia közötti társulási megállapodás által létrehozott albizottságokban képviselendő uniós álláspont engedélyezésének jogi alapját az Európai Unió működéséről szóló szerződés és különösen annak a 218. cikk (9) bekezdésével együtt értelmezett 207. cikke (4) bekezdése képezi. A fent említett tárgyalási eredmények fényében az Európai Bizottság az EUMSZ 207. cikkének (4) bekezdése és 218. cikkének (9) bekezdése alapján javasolja, hogy a Tanács fogadja el az Unió által az Európai Unió és Grúzia közötti társulási megállapodás által létrehozott SPS-albizottság, vámügyekkel foglalkozó albizottság és földrajzi árujelzőkkel foglalkozó albizottság első ülésén az eljárási szabályzatuk elfogadásával kapcsolatosan képviselendő álláspont engedélyezéséről szóló határozatot. 2014/0348 (NLE) Javaslat A TANÁCS HATÁROZATA az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás által létrehozott egészségügyi és növény-egészségügyi intézkedésekkel foglalkozó albizottságon, vámügyekkel foglalkozó albizottságon és földrajzi árujelzőkkel foglalkozó albizottságon belül az Unió által az SPS-albizottság, a vámügyekkel foglalkozó albizottság és a földrajzi árujelzőkkel foglalkozó albizottság eljárási szabályzatának elfogadásával kapcsolatosan képviselendő álláspontról AZ EURÓPAI UNIÓ TANÁCSA, tekintettel az Európai Unió működéséről szóló szerződésre és különösen annak 207. cikke (4) bekezdésének első albekezdésére, összefüggésben 218. cikke (9) bekezdésével, tekintettel az Európai Bizottság javaslatára, mivel: (1) Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 431. cikkének (3) és (4) bekezdése előírja a megállapodás egyes részeinek ideiglenes alkalmazását. (2) A 2014. június 16-i 2014/494/EU tanácsi határozat[2] 3. cikke meghatározza a megállapodás ideiglenesen alkalmazandó rendelkezéseit, amelyek közé tartoznak az egészségügyi és növény-egészségügyi albizottság, a vámügyekkel foglalkozó albizottság és a földrajzi árujelzőkkel foglalkozó albizottság létrehozására és működésére vonatkozó rendelkezések is. (3) A megállapodás 65. cikke értelmében az SPS-albizottság az első ülésén elfogadja a saját eljárási szabályzatát. (4) A megállapodás 74. cikkének (3) bekezdése szerint a vámügyekkel foglalkozó albizottság elfogadja a saját eljárási szabályzatát. (5) A megállapodás 179. cikkének (2) bekezdése szerint a földrajzi árujelzőkkel foglalkozó albizottság elfogadja a saját eljárási szabályzatát. (6) Ezért helyénvaló az említett albizottságok által elfogadandó eljárási szabályzattal kapcsolatos uniós álláspont meghatározása, ELFOGADTA EZT A HATÁROZATOT: 1. cikk 1. Az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás 65. cikke által létrehozott egészségügyi és növény-egészségügyi albizottságon (a továbbiakban: SPS-albizottság) belül az Unió által az SPS-albizottság eljárási szabályzatának elfogadása tekintetében képviselendő álláspont az említett albizottság e határozathoz csatolt határozattervezetén alapul. 2. Az Uniót az SPS-albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 2. cikk 1. Az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás 74. cikke által létrehozott vámügyekkel foglalkozó albizottságon belül az Unió által a vámügyi albizottság eljárási szabályzatának elfogadása tekintetében képviselendő álláspont az említett albizottság e határozathoz csatolt határozattervezetén alapul. 2. Az Uniót a vámügyekkel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 3. cikk 1. Az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás 179. cikke által létrehozott, a földrajzi árujelzőkkel foglalkozó albizottságon belül az Unió által a földrajzi árujelzőkkel foglalkozó albizottság eljárási szabályzatának elfogadása tekintetében képviselendő álláspont az említett albizottság e határozathoz csatolt határozattervezetén alapul. 2. Az Uniót a földrajzi árujelzőkkel foglalkozó albizottságban képviselő személyek a Tanács további határozata nélkül elfogadhatnak kisebb módosításokat a határozattervezethez. 4. cikk Ez a határozat az elfogadásának napján lép hatályba. Kelt Brüsszelben, -án/-én. a Tanács részéről az elnök [1] HL L 261., 2014.8.30., 1. o. [2] A Tanács 2014. június 16-i 2014/494/EU határozata az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásnak az Európai Unió nevében történő aláírásáról és ideiglenes alkalmazásáról (HL L 261., 2014.8.30., 1. o.). MELLÉKLET TERVEZET AZ EU–GRÚZIA EGÉSZSÉGÜGYI ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG 1/2015. sz. HATÁROZATA (ÉÉÉÉ. hónap NN.) az eljárási szabályzatának elfogadásáról AZ EU–GRÚZIA EGÉSZSÉGÜGYI ÉS NÖVÉNY-EGÉSZSÉGÜGYI INTÉZKEDÉSEKKEL FOGLALKOZÓ ALBIZOTTSÁG, tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a megállapodás) és különösen annak 65. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 431. cikkének megfelelően. (2) A megállapodás 65. cikke értelmében az egészségügyi és növény-egészségügyi intézkedésekkel foglalkozó albizottságnak (a továbbiakban: SPS-albizottság) mérlegelnie kell minden, a megállapodás IV. címe (Kereskedelem és kereskedelemmel kapcsolatos ügyek) 4. fejezetének (Állat- és növény-egészségügyi intézkedések) végrehajtásával összefüggő kérdést. (3) A megállapodás 65. cikkének (5) bekezdése szerint az SPS-albizottság elfogadja saját eljárási szabályzatát. A KÖVETKEZŐKÉPPEN HATÁROZOTT: 1. cikk Az SPS-albizottság Függelékben megállapított eljárási szabályzata ezennel elfogadásra kerül. 2. cikk Ez a határozat az elfogadásának napján lép hatályba. Kelt [...]-ban/-ben, […]-án/-én. || Az SPS-albizottság nevében || az elnök Függelék Az EU–Grúzia egészségügyi és növény-egészségügyi intézkedésekkel foglalkozó SPS-albizottság eljárási szabályzata 1. cikk Általános rendelkezések 1. Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 65. cikkének (1) bekezdése szerint létrehozott egészségügyi és növény-egészségügyi intézkedésekkel foglalkozó albizottság (a továbbiakban: SPS-albizottság) támogatja a kereskedelmi formációban ülésező Társulási Bizottságot a feladatai végrehajtásában, a megállapodás IV. címe 408. cikkének (4) bekezdésével összhangban. 2. Az SPS-albizottság elvégzi a megállapodás 65. cikkének (2) bekezdésében meghatározott feladatokat, a megállapodás 50. cikkében megállapított, a IV. cím 4. fejezete szerinti célkitűzések fényében. 3. Az SPS-albizottság az Európai Bizottság és Grúzia egészségügyi és növény-egészségügyi kérdésekért felelős képviselőiből áll. 4. Az elnöki tisztséget az Európai Bizottság vagy Grúzia egészségüggyel és növény-egészségüggyel kapcsolatos ügyekért felelős valamely képviselője látja el az alábbi 2. cikkel összhangban. 5. Az eljárási szabályzatban szereplő „Felek” meghatározása a megállapodás 428. cikkében foglaltak szerint történik. 2. cikk Elnökség Az SPS-albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget. 3. cikk Ülések 1. A Felek eltérő megállapodásának hiányában, az SPS-albizottság a megállapodás hatálybalépésétől számított három hónapon belül, azt követően pedig bármely Fél kérésére, vagy évente legalább egy alkalommal ülésezik. 2. Az SPS-albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, az SPS-albizottság elnöke az ülés összehívásáról szóló értesítést az ülés kezdete előtt legkésőbb 28 naptári nappal megküldi az SPS-albizottság tagjainak. 3. Az SPS-albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt kell összehívni. 4. Az SPS-albizottság ülései bármely, kölcsönös megegyezés szerinti technikai eszköz igénybevételével – például video- vagy audiokonferencia keretében – is megtarthatók. 5. Az SPS-albizottság az üléseken kívül is megtárgyalhat kérdéseket, levelezés útján. 4. cikk Küldöttségek A Feleket minden ülés előtt a titkárságon keresztül tájékoztatják az ülésen részt vevő küldöttségek tervezett összetételéről. 5. cikk Titkárság 1. Az SPS-albizottság titkári feladatait az Európai Bizottság egy tisztviselője és Grúzia egy tisztviselője közösen látják el, a kölcsönös bizalom és együttműködés szellemében. 2. A kereskedelmi formációban ülésező Társulási Bizottság titkársága az SPS-albizottság valamennyi határozatáról, véleményéről, ajánlásáról, jelentéséről és más, egyeztetett intézkedésről tájékoztatást kap. 6. cikk Levelezés 1. Az SPS-albizottsághoz címzett levelezést az egyik Fél részéről a titkári feladatokat ellátó tisztviselőnek kell címezni, aki tájékoztatja erről a másik titkárt. 2. Az SPS-albizottságnak címzett leveleket a titkárság továbbítja az SPS-albizottság elnökéhez, és amennyiben indokolt, azokat a jelen eljárási szabályzat 7. cikkében említett dokumentumként körözteti. 3. Az SPS-albizottság elnökétől származó levelezést a titkárság az SPS-albizottság elnökének nevében megküldi a Felek részére. Az ilyen leveleket adott esetben az eljárási szabályzat 7. cikkében előírtak szerint köröztetik. 7. cikk Dokumentumok 1. A dokumentumokat az SPS-albizottság titkárain keresztül köröztetik. 2. Minden Fél a saját titkárának továbbítja a dokumentumait . A titkár ezeket a dokumentumokat továbbítja a másik Fél titkárának. 3. Az uniós Fél titkára továbbítja ezeket az okmányokat az Unió felelős képviselőinek, és az ilyen levelezésben következetesen másolatot küld a grúziai Fél titkára és a kereskedelmi formációban ülésező Társulási Bizottság titkárai számára. 4. A grúziai Fél titkára továbbítja ezeket az okmányokat Grúzia felelős képviselőinek, és az ilyen levelezésben következetesen másolatot küld az uniós Fél titkára és a kereskedelmi formációban ülésező Társulási Bizottság titkárai számára. 5. Az SPS-albizottság titkárai kapcsolattartó pontokként szolgálnak a megállapodás 58. cikke szerinti információcserék során. 8. cikk Titkosság Amennyiben a Felek erről másként nem határoznak, az SPS-albizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt az SPS-albizottság elé, a másik Fél az érintett információkat e szerint kezeli. 9. cikk Az ülések napirendje 1. Az egyes ülések ideiglenes napirendjét, valamint az operatív következtetések tervezetét az alábbi 10. cikkben előírtak szerint az SPS-albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte az SPS-albizottság titkárságát, és ennek alátámasztására a vonatkozó okmányokat is elküldte. 2. Az ideiglenes napirendet a vonatkozó okmányokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 naptári nappal köröztetik. 3. A napirendet az egyes ülések kezdetén az SPS-albizottság fogadja el. A Felek egyetértésével a tervezett napirenden kívüli pontokat is fel lehet venni a napirendbe. 4. Az SPS-albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási kötelezettséget. 5. Különleges körülményekre tekintettel az SPS-albizottság elnöke a Felekkel egyeztetve lerövidítheti az (1) és (2) bekezdésben meghatározott határidőket. 10. cikk Jegyzőkönyvek és operatív következtetések 1. A két titkár minden ülésről közös jegyzőkönyvtervezetet készít. 2. A jegyzőkönyvben az egyes napirendi pontok tekintetében általában a következőket kell feltüntetni: a) az ülés résztvevői, a kíséretükben lévő tisztviselők, valamint az ülésen részt vevő megfigyelők és szakértők; b) az SPS-albizottság elé terjesztett dokumentumok; c) az SPS-albizottság valamely tagja által felvételre kért nyilatkozatok; valamint d) az ülés operatív következtetései a (4) bekezdéssel összhangban. 3. A jegyzőkönyv tervezetét az SPS-albizottság elé terjesztik jóváhagyás céljából. A jegyzőkönyvet az SPS-albizottság egyes üléseit követő 28 naptári napon belül jóvá kell hagyni. Az eljárási szabályzat 7. cikkében említett minden címzett részére másolatot küldenek. 4. Az operatív következtetések tervezetét az SPS-albizottságának elnöki tisztét betöltő Fél titkára állítja össze minden ülés után, és rendszerint az ülés kezdete előtt legkésőbb 15 naptári nappal továbbítja azt a Feleknek a napirenddel együtt. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, az SPS-albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. Az operatív következtetésekről való megállapodás után azokat csatolják a jegyzőkönyvhöz, és a végrehajtásukat áttekintik az SPS-albizottság soron következő ülésén. Ennek céljából az SPS-albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel. 11. cikk Határozatok és ajánlások 1. Az SPS-albizottság határozatokat, véleményeket, ajánlásokat, jelentéseket és közös fellépéseket fogad el, a Megállapodás 65. cikkében foglaltak szerint. E határozatokat, véleményeket, ajánlásokat, jelentéseket és közös fellépéseket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. Ezek a határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. 2. A határozatokat, véleményeket, ajánlásokat vagy jelentéseket az elnök írja alá és a két titkár hitelesíti. A (3) bekezdés sérelme nélkül, az elnök az okmányokat azon az ülésen írja alá, amelyen a vonatkozó határozatot, véleményt, ajánlást vagy jelentést elfogadják. 3. Az SPS-albizottság határozatokat hozhat, ajánlásokat fogalmazhat meg, valamint véleményeket és jelentéseket fogadhat el írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti hivatalos jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel az SPS-albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat a . A szöveg elfogadását követően a határozatot, véleményt, ajánlást vagy jelentést az elnök írja alá és a két titkár hitelesíti. 4. Az SPS-albizottság jogi aktusai az esettől függően a „határozat”, „vélemény”, „ajánlás” vagy „jelentés” címet viselik. Minden határozat az elfogadásának napján lép hatályba, feltéve hogy a határozat erről másképp nem rendelkezik. 5. A határozatokat, véleményeket, ajánlásokat és jelentéseket megküldik mindkét Félnek. 6. A Felek dönthetnek úgy, hogy az SPS-albizottság határozatait, véleményeit, ajánlásait és jelentéseit közzéteszik hivatalos lapjukban. 12. cikk Jelentések Az SPS-albizottság jelentést nyújt be a saját tevékenységéről, valamint a technikai munkacsoportok vagy a kereskedelmi formációban ülésező Társulási Bizottság által felállított ad hoc csoportok tevékenységéről. A jelentést legkésőbb 25 nappal a kereskedelmi formációban ülésező Társulási Bizottság rendes éves ülése előtt benyújtják. 13. cikk Nyelvek 1. Az SPS-albizottság hivatalos nyelvei az angol és a grúz. 2. Amennyiben erről másképp nem határoznak, az SPS-albizottság az ezeken a nyelveken elkészített dokumentáció alapján folytatja tanácskozásait. 14. cikk Költségek 1. A Felek maguk viselik az SPS-albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is. 2. Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli. 3. Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és grúz nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzat az SPS-albizottság határozatával módosítható a megállapodás 65. cikke (5) bekezdésével összhangban. 16. cikk Technikai munkacsoportok és ad hoc csoportok 1. Az SPS-albizottság a megállapodás 65. cikke (5) bekezdése szerinti határozattal adott esetben technikai munkacsoportokat vagy ad hoc munkacsoportokat – köztük tudományos csoportokat és szakértői csoportokat – hozhat létre vagy szüntethet meg. 2. Az ad hoc munkacsoportokban nem szükségszerűen csak a Felek képviselői vehetnek részt tagként. A Felek biztosítják, hogy az SPS-albizottság által létrehozott bármely csoport tagjai tiszteletben tartják a megfelelő titoktartási előírásokat. 3. Eltérő megállapodás hiányában az SPS-albizottság által létrehozott csoportok az SPS-albizottság felügyelete alatt dolgoznak, amely felé jelentéstételi kötelezettséggel tartoznak. 4. Szükség esetén összehívhatják a munkacsoportok találkozóit, amelyekre személyes ülések vagy video- vagy audiokonferenciák formájában kerül sor. 5. Az SPS-albizottság titkársága másolatot kap valamennyi, a munkacsoportok tevékenysége szempontjából releváns levelezésről, dokumentumról és közleményről. 6. A munkacsoportok írásos ajánlásokat terjeszthetnek az SPS-albizottság elé. Az ajánlásokat konszenzussal hozzák meg, majd továbbítják az SPS-albizottság elnöke számára, aki a 7. cikkben foglaltak szerint körözteti azokat. 7. A jelen eljárási szabályzat értelemszerűen bármely munkacsoportra vagy a kereskedelmi formációban ülésező Társulási Bizottság által létrehozott bármely ad hoc munkacsoportra alkalmazandó, feltéve hogy e cikk másként nem rendelkezik. A kereskedelmi formációban ülésező Társulási Bizottságra való hivatkozás az SPS-albizottságra való hivatkozásként értelmezendő. TERVEZET AZ EU–GRÚZIA VÁMÜGYEKKEL FOGLALKOZÓ ALBIZOTTSÁG 1/2015. sz. HATÁROZATA (ÉÉÉÉ. hónap NN.) az eljárási szabályzatának elfogadásáról AZ EU–GRÚZIA VÁMÜGYEKKEL FOGLALKOZÓ ALBIZOTTSÁG, tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a megállapodás) és különösen annak 74. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 431. cikkének megfelelően. (2) A megállapodás 74. cikke értelmében a vámügyekkel foglalkozó albizottság nyomon követi a megállapodás IV. címe (Kereskedelem és kereskedelemmel kapcsolatos ügyek) 5. fejezetének (Vámügyi együttműködés és a kereskedelem könnyítése) végrehajtását és irányítását. (3) A megállapodás 74. cikke (3) bekezdésének e) pontja szerint a vámügyekkel foglalkozó albizottság elfogadja saját eljárási szabályzatát. A KÖVETKEZŐKÉPPEN HATÁROZOTT: 1. cikk A vámügyekkel foglalkozó albizottság Függelékben megállapított eljárási szabályzata ezennel elfogadásra kerül. 2. cikk Ez a határozat az elfogadásának napján lép hatályba. Kelt …-án/-én || A vámügyekkel foglalkozó albizottság nevében || az elnök Függelék Az EU–Grúzia vámügyekkel foglalkozó albizottság eljárási szabályzata 1. cikk Általános rendelkezések 1. Az egyrészről az Európai Unió és az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 74. cikkének (1) bekezdése szerint létrehozott vámügyekkel foglalkozó albizottság a megállapodás 74. cikkének (2) és (3) bekezdésével összhangban végzi feladatait. 2. A vámügyekkel foglalkozó albizottság az Európai Bizottság és Grúzia vámokért és vámügyekkel kapcsolatos kérdésekért felelős képviselőiből áll. 3. Az elnöki tisztséget az Európai Bizottság vagy Grúzia vámokért és vámügyekkel kapcsolatos kérdésekért felelős valamely képviselője látja el az alábbi 2. cikkel összhangban. 4. Az eljárási szabályzatban szereplő „Felek” meghatározása a megállapodás 428. cikkében foglaltak szerint történik. 2. cikk Elnökség A vámügyekkal foglalkozó albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget. 3. cikk Ülések 1. A Felek eltérő megállapodása hiányában a vámügyekkel foglalkozó albizottság évente egy alkalommal vagy valamely Fél kérésére ülésezik. 2. A vámügyekkel foglalkozó albizottság üléseit az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, a vámügyekkel foglalkozó albizottság elnöke az ülés összehívásáról szóló értesítést az ülés kezdete előtt legkésőbb 28 naptári nappal megküldi a vámügyekkel foglalkozó albizottság tagjainak. 3. A vámügyekkel foglalkozó albizottság ülései bármely, kölcsönös megegyezés szerinti technikai eszköz igénybevételével – például video- vagy audiokonferencia keretében – is megtarthatók. 5. A vámügyekkel foglalkozó albizottság az üléseken kívül is megtárgyalhat kérdéseket, levelezés útján. 4. cikk Küldöttségek A Feleket minden ülés előtt a titkárságon keresztül tájékoztatják az ülésen részt vevő küldöttségek tervezett összetételéről. 5. cikk Titkárság 1. A vámügyekkel foglalkozó albizottság titkári feladatait az Európai Bizottság és Grúzia egy-egy, vámokért és vámügyekkel kapcsolatos kérdésekért felelős tisztviselője közösen látja el, a kölcsönös bizalom és együttműködés szellemében. 2. A kereskedelmi formációban ülésező Társulási Bizottság titkársága a vámügyekkel foglalkozó albizottság valamennyi határozatáról, véleményéről, ajánlásáról, jelentéséről és más, megállapodás tárgyát képező fellépéséről tájékoztatást kap. 6. cikk Levelezés 1. A vámügyekkel foglalkozó albizottsághoz címzett levelezést az egyik Fél részéről a titkári feladatokat ellátó tisztviselőnek kell címezni, aki tájékoztatja erről a másik titkárt. 2. A vámügyekkel foglalkozó albizottságnak címzett levelezést a titkárság a vámügyekkel foglalkozó albizottság elnökéhez továbbítja, és amennyiben indokolt, azokat a jelen eljárási szabályzat 7. cikkében említett okmányként körözteti. 3. A vámügyekkel foglalkozó albizottság elnökétől származó levelezést a titkárság a vámügyekkel foglalkozó albizottság elnökének nevében megküldi a Felek részére. Az ilyen leveleket adott esetben az eljárási szabályzat 7. cikkében előírtak szerint köröztetik. 7. cikk Dokumentumok 1. Az okmányokat a vámügyekkel foglalkozó albizottság titkárain keresztül köröztetik. 2. Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának. 3. Az uniós Fél titkára továbbítja ezeket a dokumentumokat az Unió felelős képviselői felé, és az ilyen levelezésből minden esetben másolatot küld a grúziai Fél titkárának. Az uniós Fél titkára a végleges dokumentumokról másolatot küld a kereskedelmi formációban ülésező Társulási Bizottság titkárai számára. 4. A grúziai Fél titkára továbbítja ezeket a dokumentumokat Grúzia felelős képviselői felé, és az ilyen levelezésből minden esetben másolatot küld az uniós Fél titkárának. A grúziai Fél titkára a végleges dokumentumokról másolatot küld a kereskedelmi formációban ülésező Társulási Bizottság titkárai számára. 8. cikk Titkosság Amennyiben a Felek erről másként nem határoznak, a vámügyekkel foglalkozó albizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt a vámügyekkel foglalkozó albizottság elé, a másik Fél az érintett információkat e szerint kezeli. 9. cikk Az ülések napirendje 1. Az egyes ülések ideiglenes napirendjét a vámügyekkel foglalkozó albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a vámügyekkel foglalkozó albizottság titkárságát, és ennek alátámasztására a vonatkozó okmányokat is elküldte. 2. Az ideiglenes napirendet a vonatkozó okmányokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 nappal köröztetik. 3. A napirendet az egyes ülések kezdetén a vámügyekkel foglalkozó albizottság fogadja el. A Felek egyetértésével a tervezett napirenden kívüli pontokat is fel lehet venni a napirendbe. 4. A vámügyekkel foglalkozó albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási kötelezettséget. 5. Különleges körülményekre tekintettel a vámügyekkel foglalkozó albizottság elnöke a Felekkel egyeztetve lerövidítheti az (1) és (2) bekezdésben meghatározott határidőket. 10. cikk Jegyzőkönyvek és operatív következtetések 1. Az egyes ülések jegyzőkönyvtervezetét – ideértve az operatív következtetéseket is – a vámügyekkel foglalkozó albizottság elnökségét betöltő Fél titkára készíti el. 2. A jegyzőkönyv tervezetét – ideértve az operatív következtetéseket is – a vámügyekkel foglalkozó albizottság elé terjesztik jóváhagyás céljából. A jegyzőkönyvet a vámügyekkel foglalkozó albizottság egyes üléseit követő 28 naptári napon belül jóváhagyják. Az eljárási szabályzat 7. cikkében említett minden címzett részére másolatot küldenek. 11. cikk Határozatok és ajánlások 1. A vámügyekkel foglalkozó albizottság gyakorlati eljárásokat, intézkedéseket, határozatokat és ajánlásokat fogad el, a megállapodás 74. cikkében foglaltak szerint. Ezeket a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. 2. A határozatokat vagy ajánlásokat az elnök írja alá és a két titkár hitelesíti. A (3) bekezdés sérelme nélkül az elnök az okmányokat azon az ülésen írja alá, amelyen a vonatkozó határozatot vagy ajánlást elfogadják. 3. A vámügyekkel foglalkozó albizottság határozatokat hozhat vagy ajánlásokat fogalmazhat meg írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti hivatalos jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel a vámügyekkel foglalkozó albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. A szöveg elfogadását követően a határozatot vagy ajánlást az elnök írja alá és a két titkár hitelesíti. 4. A vámügyekkel foglalkozó albizottság jogi aktusai a „határozat”, illetve „ajánlás” címet viselik. Minden határozat az elfogadásának napján lép hatályba, feltéve hogy a határozat erről másképp nem rendelkezik. 5. A határozatokat és ajánlásokat mindkét Félnek megküldik. 6. A Felek dönthetnek úgy, hogy a vámügyekkel foglalkozó albizottság határozatait és ajánlásait közzéteszik hivatalos lapjukban. 12. cikk Jelentések A vámügyekkel foglalkozó albizottság a kereskedelmi formációban ülésező Társulási Bizottság minden egyes rendes éves ülésén jelentést nyújt be a kereskedelmi formációban ülésező Társulási Bizottság számára. 13. cikk Nyelvek 1. A vámügyekkel foglalkozó albizottság hivatalos nyelvei az angol és a grúz. 2. Amennyiben erről másképp nem határoznak, a vámügyekkel foglalkozó albizottság az ezeken a nyelveken elkészített dokumentáció alapján folytatja tanácskozásait. 14. cikk Költségek 1. A Felek maguk viselik a vámügyekkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is. 2. Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli. 3. Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és grúz nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzat a vámügyekkel foglalkozó albizottság határozatával módosítható a megállapodás 74. cikke (3) bekezdése e) pontjával összhangban. TERVEZET AZ EU–GRÚZIA FÖLDRAJZI ÁRUJELZŐKKEL FOGLALKOZÓ ALBIZOTTSÁG 1/2015. sz. HATÁROZATA (ÉÉÉÉ. hónap NN.) az eljárási szabályzatának elfogadásáról AZ EU–GRÚZIA FÖLDRAJZI ÁRUJELZŐKKEL FOGLALKOZÓ ALBIZOTTSÁG, tekintettel az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodásra (a továbbiakban: a megállapodás) és különösen annak 179. cikkére, mivel: (1) A megállapodás egyes részei 2014. szeptember 1-jétől ideiglenesen alkalmazandók, a megállapodás 431. cikkének megfelelően. (2) A megállapodás 179. cikke értelmében a földrajzi árujelzőkkel foglalkozó albizottság nyomon követi a megállapodás fejleményeit a földrajzi árujelzők területén, és platformként szolgál a földrajzi árujelzőkkel kapcsolatos együttműködés és párbeszéd számára. (2) A megállapodás 179. cikkének (2) bekezdése szerint a földrajzi árujelzőkkel foglalkozó albizottság maga állapítja meg eljárási szabályzatát. A KÖVETKEZŐKÉPPEN HATÁROZOTT: 1. cikk A földrajzi árujelzőkkel foglalkozó albizottság Függelékben megállapított eljárási szabályzata elfogadásra kerül. 2. cikk Ez a határozat az elfogadásának napján lép hatályba. Kelt …, …-án/-én. || A földrajzi árujelzőkkel foglalkozó albizottság nevében || az elnök Függelék Az EU–Grúzia földrajzi árujelzőkkel foglalkozó albizottság eljárási szabályzata 1. cikk Általános rendelkezések 1. Az egyrészről az Európai Unió, az Európai Atomenergia-közösség és tagállamaik, másrészről Grúzia közötti társulási megállapodás (a továbbiakban: a megállapodás) 179. cikkének (1) bekezdése szerint létrehozott, a földrajzi árujelzőkkel foglalkozó albizottság támogatja a kereskedelmi formációban ülésező Társulási Bizottságot a feladatai végrehajtásában, a megállapodás IV. címe 408. cikkének (4) bekezdésével összhangban. 2. A földrajzi árujelzőkkel foglalkozó albizottság végrehajtja a megállapodás 179. cikkében meghatározott feladatait. 3. A földrajzi árujelzőkkel foglalkozó albizottság az Európai Bizottság és Grúzia földrajzi árujelzők terén hatáskörrel rendelkező tisztviselőkből áll. 4. A Felek egy-egy küldöttségvezetőt neveznek ki, akik kapcsolattartói feladatokat látnak el az albizottságra vonatkozó valamennyi kérdésben. 5. A küldöttségvezetők elnöki tisztséget töltenek be a lenti 2. cikkel összhangban. 6. A küldöttségvezetők átruházhatják küldöttségvezetői feladataikat vagy azok egy részét egy kinevezett helyettesre, amely esetben a továbbiakban a küldöttségvezetőre tett hivatkozások a kinevezett helyettesre is vonatkoznak. 7. Az eljárási szabályzatban szereplő „Felek” meghatározása a megállapodás 428. cikkében foglaltak szerint történik. 2. cikk Elnökség A földrajzi árujelzőkkel foglalkozó albizottság elnökségét 12 hónapos időtartamra a Felek felváltva töltik be. Az első időszak a Társulási Tanács első ülésének napján kezdődik és ugyanazon év december 31-én ér véget. 3. cikk Ülések 1. A Felek eltérő megállapodása hiányában a földrajzi árujelzőkkel foglalkozó albizottság bármely Fél kérésére ülésezik az EU vagy Grúzia területén felváltva, legkésőbb a kéréstől számított 90 napon belül. 2. A földrajzi árujelzőkkel foglalkozó albizottság minden ülését az elnök hívja össze a Felek által közösen megállapított időpontban és helyszínen. Amennyiben a Felek másként nem állapodnak meg, a földrajzi árujelzőkkel foglalkozó albizottság elnöke az ülés összehívásáról szóló értesítést az ülés kezdete előtt legkésőbb 28 naptári nappal megküldi a földrajzi árujelzőkkel foglalkozó albizottság tagjainak. 3. A földrajzi árujelzőkkel foglalkozó albizottság rendes ülését lehetőség szerint kellő idővel a kereskedelmi formációban ülésező Társulási Bizottság rendes ülése előtt hívják össze. 4. Kivételes esetben a földrajzi árujelzőkkel foglalkozó albizottság ülései bármely, a Felek általi elfogadott technikai eszköz igénybevételével – például videokonferencia keretében – is megtarthatók. 4. cikk Küldöttségek A Feleket minden ülés előtt a titkárságon keresztül tájékoztatják az ülésen részt vevő küldöttségek tervezett összetételéről. 5. cikk Titkárság 1. A földrajzi árujelzőkkel foglalkozó albizottság titkári feladatait az Európai Bizottság egy képviselője és Grúzia egy képviselője – akiket a küldöttségvezetők neveznek ki – közösen látják el, a kölcsönös bizalom és együttműködés szellemében. 2. A kereskedelmi formációban ülésező Társulási Bizottság titkársága a földrajzi árujelzőkkel foglalkozó albizottság valamennyi határozatáról, jelentéséről és egyéb elfogadott fellépéséről tájékoztatást kap. 6. cikk Levelezés 1. A földrajzi árujelzőkkel foglalkozó albizottsághoz címzett levelezést a Felek egyike részéről a titkári feladatokat ellátó tisztviselőnek kell címezni, aki tájékoztatja erről a másik titkárt. 2. A földrajzi árujelzőkkel foglalkozó albizottságnak címzett leveleket a titkárság továbbítja a földrajzi árujelzőkkel foglalkozó albizottság elnökéhez, és amennyiben indokolt, azokat a jelen eljárási szabályzat 7. cikkében említett dokumentumként körözteti. 3. A földrajzi árujelzőkkel foglalkozó albizottság elnökétől származó levelezést a titkárság a földrajzi árujelzőkkel foglalkozó albizottság elnöke nevében megküldi a Felek részére. Az ilyen leveleket adott esetben az eljárási szabályzat 7. cikkében előírtak szerint köröztetik. 7. cikk Dokumentumok 1. A dokumentumokat a földrajzi árujelzőkkel foglalkozó albizottság titkárain keresztül köröztetik. 2. Minden Fél a saját titkárának továbbítja a dokumentumait. A titkár ezeket a dokumentumokat továbbítja a másik Fél titkárának. 3. Az uniós Fél titkára továbbítja ezeket a dokumentumokat az Unió felelős képviselőinek, és az ilyen levelezésből rendszeresen másolatot küld a grúziai Fél titkára és a kereskedelmi formációban ülésező Társulási Bizottság titkárai számára. 4. A grúziai Fél titkára továbbítja ezeket a dokumentumokat Grúzia felelős képviselőinek, és az ilyen levelezésben minden esetben másolatot küld az uniós Fél titkára és a kereskedelmi formációban ülésező Társulási Bizottság titkárai számára. 8. cikk Titkosság Amennyiben a Felek erről másként nem határoznak, a földrajzi árujelzőkkel foglalkozó albizottság ülései nem nyilvánosak. Amennyiben az egyik Fél bizalmasnak nyilvánított információkat terjeszt a földrajzi árujelzőkkel foglalkozó albizottság elé, a másik Fél az érintett információkat e szerint kezeli. 9. cikk Az ülések napirendje 1. Az egyes ülések ideiglenes napirendjét, valamint az operatív következtetések tervezetét az alábbi 10. cikkben előírtak szerint a földrajzi árujelzőkkel foglalkozó albizottság titkársága állítja össze a Felek által tett javaslatok alapján. Az ideiglenes napirend azokat a pontokat tartalmazza, amelyeknek napirendbe való felvételére legkésőbb az ülés kezdete előtt 21 naptári nappal valamelyik Fél felkérte a földrajzi árujelzőkkel foglalkozó albizottság titkárságát, és ennek alátámasztására a tárgyhoz tartozó dokumentumokat is elküldte. 2. Az ideiglenes napirendet a tárgyhoz tartozó dokumentumokkal együtt – az ezen eljárási szabályzat 7. cikkében előírtak szerint – az ülés kezdete előtt legkésőbb 15 nappal köröztetik. 3. A napirendet az elnök és a másik küldöttségvezető fogadja el az egyes ülések elején. A Felek egyetértésével a tervezett napirenden kívüli pontokat is fel lehet venni a napirendbe. 4. A földrajzi árujelzőkkel foglalkozó albizottság elnöke a Felek egyetértésével az egyes témakörökre vonatkozó tájékoztatás céljából a Felek egyéb szerveinek képviselőit és a témakör független szakértőit is felkérheti eseti alapon az üléseken való részvételre. A Felek biztosítják, hogy a megfigyelők vagy szakértők tiszteletben tartják a titoktartási kötelezettséget. 5. Különleges körülményekre tekintettel a földrajzi árujelzőkkel foglalkozó albizottság elnöke a Felekkel egyeztetve lerövidítheti az (1) és (2) bekezdésben meghatározott határidőket. 10. cikk Jegyzőkönyvek és operatív következtetések 1. A két titkár minden ülésről közös jegyzőkönyvtervezetet készít. 2. A jegyzőkönyvben az egyes napirendi pontok tekintetében általában a következőket kell feltüntetni: a) az ülés résztvevői, a kíséretükben lévő tisztviselők, valamint az ülésen részt vevő megfigyelők és szakértők; b) a földrajzi árujelzőkkel foglalkozó albizottság elé terjesztett dokumentumok; c) a földrajzi árujelzőkkel foglalkozó albizottság valamely tagja által felvételre kért nyilatkozatok; valamint d) szükség esetén az ülés operatív következtetései a (4) bekezdéssel összhangban. 3. A jegyzőkönyv tervezetét a földrajzi árujelzőkkel foglalkozó albizottság elé terjesztik jóváhagyás céljából. A jegyzőkönyvet a földrajzi árujelzőkkel foglalkozó albizottság egyes üléseit követő 28 naptári napon belül jóvá kell hagyni. Az eljárási szabályzat 7. cikkében említett minden címzett részére másolatot küldenek. 4. Az operatív következtetések tervezetét a földrajzi árujelzőkkel foglalkozó albizottság elnöki tisztét betöltő Fél titkára állítja össze minden ülés után, és rendszerint az ülés kezdete előtt legkésőbb 15 naptári nappal továbbítja azt a Feleknek a napirenddel együtt. Ezt a tervezetet az ülés folyamán frissítik, majd az ülés befejezésekor, amennyiben a Felek másként nem állapodnak meg, a földrajzi árujelzőkkel foglalkozó albizottság elfogadja az operatív következtetéseket, amelyek tükrözik a Felek megállapodása szerinti nyomonkövetési intézkedéseket. Az operatív következtetésekről való megállapodás után azokat csatolják a jegyzőkönyvhöz, és a végrehajtásukat áttekintik a földrajzi árujelzőkkel foglalkozó albizottság soron következő ülésén. Ennek céljából a földrajzi árujelzőkkel foglalkozó albizottság sablont fogad el, amely valamennyi intézkedési pontra vonatkozóan lehetővé teszi a nyomon követést egy konkrét határidővel. 11. cikk Határozatok 1. A földrajzi árujelzőkkel foglalkozó albizottság hatáskörrel rendelkezik arra, hogy határozatokat fogadjon el a megállapodás 179. cikke (3) bekezdésében említett esetekben. E határozatokat a Felek konszenzussal fogadják el azt követően, hogy az elfogadásukhoz szükséges saját belső eljárásuk lezárult. A határozatok kötelező érvényűek a Felekre nézve, akik megteszik az azok végrehajtásához szükséges intézkedéseket. 2. A határozatokat az elnök írja alá és a két titkár hitelesíti. A (4) bekezdés sérelme nélkül, a képviselők a dokumentumokat azon az ülésen írják alá, amelyen a vonatkozó határozatot elfogadják. 3. A földrajzi árujelzőkkel foglalkozó albizottság határozatokat hozhat vagy jelentéseket fogadhat el írásos eljárás keretében, a vonatkozó belső eljárások lezárulása után, amennyiben a Felek így állapodnak meg. Az írásbeli eljárás a Felek egyetértésével eljáró két titkár közötti hivatalos jegyzékváltásból áll. E célból a javaslat szövegét a 7. cikknek megfelelően köröztetik egy 21 naptári napnál nem rövidebb határidő megjelölésével, amelyen belül a tagoknak közölniük kell a javaslattal kapcsolatos esetleges fenntartásaikat, illetve módosító indítványaikat. Különleges körülményekre tekintettel a földrajzi árujelzőkkel foglalkozó albizottság elnöke a Felekkel való egyeztetést követően lerövidítheti az ebben a bekezdésben megállapított időszakokat. A szöveg elfogadását követően a határozatot vagy jelentést az elnök írja alá és a két titkár hitelesíti. 4. A földrajzi árujelzőkkel foglalkozó albizottság jogi aktusai a „határozat”, illetve „jelentés” címet viselik. Minden határozat az elfogadásának napján lép hatályba, feltéve hogy a határozat erről másképp nem rendelkezik. 5. A határozatokat mindkét Félnek megküldik. 6. A Felek dönthetnek úgy, hogy a földrajzi árujelzőkkel foglalkozó albizottság határozatait közzéteszik hivatalos lapjukban. 12. cikk Jelentések A földrajzi árujelzőkkel foglalkozó albizottság a kereskedelmi formációban ülésező Társulási Bizottság minden rendes éves ülésén jelentést nyújt be a kereskedelmi formációban ülésező Társulási Bizottság számára. 13. cikk Nyelvek 1. A földrajzi árujelzőkkel foglalkozó albizottság hivatalos nyelvei az angol és a grúz. 2. Amennyiben erről másképp nem határoznak, a földrajzi árujelzőkkel foglalkozó albizottság az ezeken a nyelveken elkészített okmányok alapján folytatja tanácskozásait. 14. cikk Költségek 1. A Felek maguk viselik a földrajzi árujelzőkkel foglalkozó albizottság ülésein való részvételük kapcsán felmerülő személyzeti, utazási és ellátási költségeket, valamint a postai és távközlési szolgáltatások igénybevételével kapcsolatos költségeket is. 2. Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó Fél viseli. 3. Az üléseken való tolmácsolással, valamint az iratoknak ezen eljárási szabályzat 13. cikkének (1) bekezdése szerint angol és grúz nyelvre, illetve e nyelvekről történő fordításával kapcsolatos kiadásokat az ülésnek otthont adó Fél viseli. A más nyelvekre, illetve nyelvekről történő tolmácsolás és fordítás költségeit közvetlenül a tolmácsolást vagy fordítást kérő Fél viseli. 15. cikk Az eljárási szabályzat módosítása Az eljárási szabályzat a földrajzi árujelzőkkel foglalkozó albizottság határozatával módosítható a megállapodás 179. cikke (2) bekezdésével összhangban.